Баға өсімі соғыс болған елдердегідей...
"Баға өсімі соғыс болған елдердегідей..." | "https://abai.kz/post/158634"
TITLE: Баға өсімі соғыс болған елдердегідей...
URL: https://abai.kz/post/158634
META: "Баға өсімі соғыс болған елдердегідей..." | "https://abai.kz/post/158634"
DATE: 11.10.2022
AUTHOR(s): Abai.kz
TOTAL WORDS: 179
TEXT: Қазақстанда баға шарықтап барады. Бейбіт елдегі баға өсімі соғыс болып жатқан елдерге жақындап қалыпты. ТМД елдері арасында, Trading Economics мәліметтері бойынша, ағымдағы жылдың тамыз айында азық-түлік бағасының ең көп жылдық өсімі Молдовада тіркелдіү Бұл елде баға бірден бір жыл ішінде 38,4%-ға өскен. Артынша Украина тұр, соғыс ошағында жатқан Украинада бір жылда баға  30,7%-ға өскен. Үшінші орынды Қазақстан иемденіпті, бізде баға 21%-ға өскен. Әзербайжанда, Беларусьте және Қырғызстанда бағаның жылдық өсімі 18,9%, Ресейде - 15,8%, Арменияда - 12,5% болыпты. Тәжікстан, Өзбекстан және Түркіменстанға қатысты нақты ақпарат жоқтың қасы. Бұл үш ақпаратты жасырын ұстауға тырысатыны бар. Аймақтық тұрғыда ай сайынғы динамика бойынша Маңғыстау (2,1%-ға), Жетісу (1,9%-ға) және Абай (1,5%-ға) облыстарының тұрғындары бағаның ең қатты шарықтауын көрсе, ең аз өсім астанада ( 0,4%) байқалған. Жылдық динамика бойынша азық-түлік тауарларының бағасы ең көп Маңғыстау (25,8%-ға), Ақтөбе (23,5%-ға) және Ақмола (22,7%-ға) облыстарында өскен. Жеміс пен көкөністер бір жылда 14,8%-ға қымбаттады. Оның ішінде жемістердің өзіндік құны бір жылда 11,9%-ға, көкөністер 11,8%-ға өскен. Жылдық динамика бойынша сүт өнімдерінің бағасы 24,6%-ға өсті. Оның ішінде сүт – 24,6%-ға, сүт консервілері – 28,9%-ға, ашытылған сүт өнімдері – 26,4%-ға қымбаттады. Abai.kz
